जकार्ता इतिहास संग्रहालय
जकार्ता इतिहास संग्रहालय () इण्डोनेशिया के जकार्ता नगर के पुराने भाग में स्थित एक संग्रहालय है। इसे फतहिला संग्रहालय या 'बाताविया संग्रहालय' भी कहते हैं। इसका निर्माण १७१० में किया गया था। यह संग्रहालय १९७४ में खुला और नगर के प्रैगैतिहासिक काल से लेकर १५२७ में जयकर्ता द्वारा इसकी स्थापना तथा १६वीं शताब्दी में डच द्वारा उपनिवेशीकरण तथा १९४५ में इण्डोनेशिया के स्वतन्त्र होने तक का इतिहास]] संग्रहित है।
अलमाती
अलमाती() मध्य एशिया के कज़ाख़स्तान देश की भूतपूर्व राजधानी और उस देश का सबसे बड़ा शहर है। कज़ाख़ भाषा में 'अलमाती' शब्द का मतलब 'सेबों का शहर' होता है। सोवियत संघ के ज़माने में सन् १९२९ से १९९१ तक यह शहर 'अल्मा अता' (, अर्थ: 'सेब का पिता') के नाम से उसे राष्ट्र के 'कज़ाख़ सोवियत समाजवादी गणतंत्र' () विभाग की राजधानी हुआ करता था। कज़ाख़स्तान की आज़ादी के बाद १९९१ से १९९७ तक यह उस देश की राजधानी रहा लेकिन १९९७ में अस्ताना कज़ाख़स्तान की नई राजधानी बना। इसके बावजूद अलमाती देश का आर्थिक केंद्र है और इसमें पूरे राष्ट्र की ९% आबादी बसती है। अलमाती दक्षिणी कज़ाख़स्तान में किरगिज़स्तान की सीमा के पास के पहाड़ी इलाक़े में स्थित है। रूसी साम्राज्य के दौर में १८६७ से १९२१ तक इसे विएरनी () के नाम से जाना जाता था, जिसका अर्थ रूसी भाषा में 'वफ़ादार' होता है।